2018. gada aprīlī Noteikumi Nr.

Rīgā (prot. Nr.   .§)

**Grozījumi Ministru kabineta 2014. gada 15. jūlija noteikumos Nr. 393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība”**

Izdoti saskaņā ar Ciltsdarba un

dzīvnieku audzēšanas likuma

9. panta pirmo daļu

Izdarīt Ministru kabineta 2014. gada 15. jūlija noteikumos Nr. 393 „Lauksaimniecības un akvakultūras dzīvnieku, to ganāmpulku un novietņu reģistrēšanas kārtība, kā arī lauksaimniecības dzīvnieku apzīmēšanas kārtība” (Latvijas Vēstnesis, 2014, 137. nr.; 2016, 34., 111. nr.) šādus grozījumus:

1. Svītrot 2.1. apakšpunktā vārdus iekavās “(arī persona, kas iepērk lauksaimniecības dzīvniekus to nosūtīšanai uz kautuvi)”.

2. Papildināt 2. punktu ar 2.5. apakšpunktu šāda redakcijā:

“2.5. dzīvnieku pircējs – fiziska vai juridiska persona, kas iepērk dzīvniekus no novietnes to tiešai pārvietošanai uz kautuvi kaušanas pakalpojuma saņemšanai, lai iegūto gaļu realizētu tirdzniecībā, un ir reģistrēts Pārtikas un veterinārā dienestā normatīvajos aktos par pārtikas uzņēmumu atzīšanu un reģistrāciju noteiktajā kārtībā.”

3. Svītrot 10.5. apakšpunktā vārdus iekavās (turpmāk – savvaļas dzīvnieks).

4. Aizstāt visā 22. punkta tekstā vārdus “savvaļas dzīvnieku” ar vārdiem “ierobežotās platībās produkcijas ieguvei turētu savvaļas sugu dzīvnieku”.

5. Izteikt 23.9., 23.10., un 23.11. apakšpunktu šādā redakcijā:

“23.9. audzējamo cūku (no 10 nedēļu vecuma līdz dzimumgatavības sasniegšanai) skaitu pārskata perioda beigās;

23.10. jauncūku (dzimumgatavību sasniegusi cūku mātīte līdz pirmajai atnešanās reizei un dzimumgatavību sasniedzis cūku tēviņš līdz pirmajai lecināšanai) skaitu pārskata perioda beigās;

23.11. sivēnmāšu (cūku mātīte pēc pirmās atnešanās) skaitu pārskata perioda beigās;”

6. Papildināt 23. punktu ar 23.12. apakšpunktu šādā redakcijā:

„23.12. kuiļu (dzimumgatavību sasniedzis cūku tēviņš, ko izmanto vaislai) skaitu pārskata perioda beigās.”

7. Aizstāt 28.4. apakšpunktā vārdus “savvaļas dzīvnieku” ar vārdiem “ierobežotās platībās produkcijas ieguvei turētu savvaļas sugu dzīvnieku”.

8. Aizstāt 29.5. apakšpunktā vārdus “savvaļas dzīvnieku” ar vārdiem “ierobežotās platībās produkcijas ieguvei turētu savvaļas sugu dzīvnieku”.

9. Aizstāt 32.5. apakšpunktā vārdus “savvaļas dzīvnieku” ar vārdiem “ierobežotās platībās produkcijas ieguvei turētu savvaļas sugu dzīvnieku”.

10. Izteikt 33.1. apakšpunktu šādā redakcijā:

“33.1. ne vēlāk kā24 stundas pirms lauksaimniecības dzīvnieku pārvietošanas sagatavo pavaddokumenta pieteikumu dzīvnieku pārvietošanai uz kautuvi, norādot šādu informāciju:

33.1.1. ganāmpulka un novietnes numuru, no kuras dzīvnieku pārvieto un dzīvnieka īpašnieka vai turētāja vārdu, uzvārdu vai nosaukumu (firmu);

33.1.2. kaušanai pieteikto lauksaimniecības dzīvnieku skaitu un to identifikācijas numuru – liellopam, aitai, kazai un zirgam;

33.1.3. Eiropas Parlamenta un Padomes 2004. gada 29. aprīļa Regulas (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku, II pielikuma III sadaļā noteikto pārtikas aprites informāciju, kā arī dzīvnieku liemeņu, to daļu vai kautproduktu turpmāko izmantošanas (realizācijas) veidu;

33.1.4. dzīvnieku pircēja vārdu, uzvārdu vai nosaukumu (firmu) un tā reģistrācijas numuru Pārtikas un veterinārā dienesta uzraudzības objektu reģistrā, ja saņemts kaušanas pakalpojums;”.

11. Papildināt 34. punktu ar otro teikumu šādā redakcijā:

“Atbildīgā persona par transportēšanu pavaddokumentā norāda dzīvnieka pārvietošanas sākuma un beigu datumu, laiku, transportlīdzekļa valsts reģistrācijas numuru un pārvadātāja atļaujas numuru.”

 12. Papildināt noteikumus ar 63.1 un 63.2 punktu šādā redakcijā:

“63.1 Ja zirgs ir nobeidzies vai nokauts novietnē, pazudis vai nozagts, īpašnieks vai turētājs zirga pasē ieraksta notikuma datumu un 30 dienu laikā pēc notikuma konstatēšanas zirga pasi iesniedz datu centrā.

63.2 Datu centrs pēc zirgu pases saņemšanas izdara atzīmi šo noteikumu 10.1. apakšpunktā minētajā lauksaimniecības dzīvnieku reģistrā, ka zirga pase ir nederīga.”

13. Izteikt X nodaļu šādā redakcijā:

**“X. Ierobežotās platībās produkcijas ieguvei turētu savvaļas sugu dzīvnieku apzīmēšanas veidi un līdzekļi**

68. Ierobežotās platībās produkcijas ieguvei turētu savvaļas sugu dzīvnieku pirms katras pārvietošanas uz citu novietni vai kautuvi, vai medījumu apstrādes uzņēmumu vai patēriņa savā uzturā, ja dzīvnieks tiek nogalināts novietnē un izvests ārpus tās, apzīmē ar ausī iestiprināmu krotāliju, kurā datu centrs iespiedis novietnes reģistrācijas numuru.

69. Īpašnieks, pārvietojot savā ganāmpulkā esošos ierobežotās platībās produkcijas ieguvei turētus savvaļas sugu dzīvniekus uz sev piederošu kautuvi, tos var neapzīmēt, ja tiek nodrošināta dzīvnieku izsekojamība un novietne ir iekļauta attiecīgā Pārtikas un veterinārā dienesta uzraudzības objektu reģistrā.”

14. Papildināt noteikumus ar 71. punktu šādā redakcijā:

“71. Šajos noteikumos noteiktās prasības attiecībā uz dzīvnieku pircēju piemēro no 2018. gada 11. jūlija.”

Ministru prezidents Māris Kučinskis

Zemkopības ministrs Jānis Dūklavs